
Situationsplan I : 5000 Køb enhavns 
Universitets nybygninger 


De undervisningsmæssige problemer ved projekteringen af 


Medicinsk-anatomisk Institut i universitetsparken 
Af Harald Okkels, professor ved Københavns universitet 727.3 


Undervisningen i anatomi for de medicinske studenter falder 
stort set i tre kategorier. Der er den undervisning, som gives i 
form af forelæsninger og eksaminatorier; lokaler til disse formål 
indrettes som auditorier af amfiteatralsk type. Da antallet af stu- 
derende er af en sådan størrelsesorden, at der ved forelæsningerne, 
som henvender sig til flere årgange under eet, må påregnes til- 
hørerantal på væsentligt over 400, blev det største af de to audito- 
rier på Institutet dimensioneret til en kapacitet på 500. Da der 
ved moderne undervisningsmetoder benyttes projektion (epi- og 
2 diaskop, mikroprojektion, films og tegneapparat) i et omfang, 
som man forhen ikke har kendt (hvor vægtavler og den sorte 
tavle var de vigtigste remedier), måtte man ved planlæggelsen af 
Store Auditoriums tekniske udrustning tage vidtgående hensyn 
til, at billedfladen, den hvide skærm over katederet, er det centrale. 
For alle praktiske formål er derfor Store Auditorium at jævnføre 
med en biograf. En medvirkende grund til, at man udrustede 
dette lokale med et så kostbart og så fortrinligt apparatur var, 
at auditoriet også er til almindelig disposition for Københavns 

Facade mod syd af lille auditorium Snit i mellemfløj og lille auditorium 


Universitet (kongresser, foredrag, folkeuniversitetsarbejde, o.s.v.) 
Det lille auditorium, som nogenlunde svarer til det gamle audito- 
rium på kirurgisk akademi i Bredgade, benyttes til undervisningen 
af mindre hold og grupper. 

Den næste kategori af anatomiundervisningen er kursusarbejdet. 
Dette afvikles dels på dissektionssalen (hvor op til 60 studenter ad 
gangen kan dissekere ved 6 borde), dels på mikroskopisalen, 1. sal 
mellemfløjen, hvor ca. 50 studerende ad gangen kan mikroskopere 
ved 8 fritstående borde og to langsideborde. I begge kursuslokaler 
er tavler og katederplads for vejledende instruktører. 

Den sidste kategori af undervisningsarbejdet er henlagt til ana- 
tomisk studiesal, hele nordfløjens stueetage. På studiesalen finder 
den studerende opstillet i belyste montre ca. 800 anatomiske 
præparater, som repræsenterer praktisk talt hele anatomiens pen- 
sum. Desuden findes der en udlånsafdeling, hvor studenten kan 
få udleveret knogle- og dissektionspræparater, mikroskoper og 
histologiske præparater til brug på salen. Der er borde ved hvilke 
de studerende med bøgerne opslået kan undersøge det udleverede 
materiale. Daglig søges studiesalen af omkr. 150 studenter (heri 
ikke medregnet gæster fra Tandlægehøjskolen). 

For videregående undervisning er gæstelaboratorier til disposi- 
tion. Pladsen her tillader imidlertid ikke beskrivelse af Medicinsk- 
anatomisk Instituts lokaliteter til forskningsmæssige formål. 

Kaj Gottlob: Medicinsk-anatomisk 
Institut ved Universitetet i København 
Fagader og snit I : 500 : 


zaj Gottlob: Medicinsk-anatomisk Institut ved Universitetet i København 
Facade mod vest med hovedindgang. Skulpturgruppen over indgangen er udført af billedhuggeren Johannes Hansen 

Universitetsparken i København 
Af arkitekt M.A.A. professor Kaj Gottlob 727.3 


Bebyggelsen af Nørre Fælled med statsbygninger som fortrinsvis 
har tilknytning til Universitetet er et led i delingen af Universi- 
tetets undervisning. Den samlede ledelse og de humanistiske fag 
bliver på den gamle plads inde i byen og de naturvidenskabelige 
fag flytter efterhånden ud til Universitetsparken og dens nabolag. 
Her var begyndelsen gjort med Rigshospitalet og omliggende 
læge- og naturvidenskabelige instituter. Senere blev Højskolen 
for Legemsøvelser bygget i Nørreallé og Universitetsbibliotekets 
afdeling II for naturvidenskab blev udflyttet hertil fra det gamle 
Universitetsbibliotek i Fiolstræde som beholdt de humanistiskefag. 
Nørrefælled blev forbeholdt til videre bebyggelse af staten. Da 
fælleden tidligere har hørt under Krigsministeriet har dette mini- 
sterium forbeholdt sig plads til en bygning for Geodætisk Institut. 
Hidtil er opført bygninger for Danmarks Tandlægehøjskole, Far- 
maceutisk Højskole og Anatomisk Institut med dertil knyttet 
Institut for sammenlignende Anatomi. Endvidere er foruden 
Geodætiske Institut projekteret et nyt Zoologisk Museum med 
hvalhal, videnskabelig studiesamling og undervisningslokaler og 
i forbindelse med boldbanerne som dels benyttes af Højskolen for 
Legemsøvelser og dels af Akademisk Boldklub er projekteret en 
tennishal således beliggende at den også kan bruges som kongres- 
hal for Universitetet. På den nordlige spids mod Vibenshus er 
for tiden ved at blive projekteret et kollegium til ca. 500 stu- 
denter. Kollegiet skænkes staten af Egmont H. Petersens Fond. 
Udover det opførte og projekterede vil der endnu være plads til 
andre institutioner, men hvilke det bliver er der endnu ikke 
taget bestemmelse om. 


Helheden 

Da Universitetsparkens bebyggelse må forudsættes at strække sig 
over en lang tid har hovedtanken været at skabe en helhed som 
gerne skulle føles som en helhed men dog samtidig tillader at 
hver institutions bygninger kan udformes så vidt muligt frit efter 
deres formål. Bygningerne er derfor lagt således at de alle ligger 
enten mod Nørreallé eller Jagtvej og at der mellem dem midt i 
anlægget bliver en åben græsbevokset plads, en grønning på langs 
gennem Universitetsparken. Derved vil man fra midten kunne 
overse helheden og se de fleste af bygningerne på een gang. 
Grønningen er tænkt forbeholdt til ophold i det fri og forbindelse 
mellem instituterne som mod grønningen kan få deres mere 
roligt anbragte indgange medens al større tilkørsel, cykleparke- 
ring m. v. vender mod Nørre allé eller Jagtvej. Bevoksningen i 
parken skulle efterhånden understrege helhedsvirkningen ved at 
være lav mod midterplænen og høj mod siden således at træer kan 
mildne den urolige virkning som bygningernes forskellige former 
måtte medføre. 

Et andet samlende hovedtræk er det at bygningerne alle er tænkt 
beklædt med Faxekalksten som ved universitetsbygningerne første 
gang blev anvendt af min forgænger arkitekt Varming ved Uni- 
versitetsbibliotektet. Ved beklædning med Faxekalksten bliver 
bygningerne lyse og derved iøjnefaldende i forhold til det grønne 

men da arealet som helhed er ret lille i forhold til de store byg- 
ninger gælder det om at bygningerne ikke virker mere iøjnefal- 
dende end nødvendigt. Den lyse stenbeklædning er derfor ind- 
skrænket til selve hovedbygningerne medens underordnede byg- 
ninger og småbygninger i det ydre har andre materialer f. eks. 
røde mursten. Disse lavere bygninger er i stor udstrækning beklædt 
med espalier så de ved bevoksning slutter sig til parken og bidrager 
til at den virker større. 

Kommunen betingede sig at ,,Klædebo Parkallé" skulle føres 
over Nørrefælled hvor vejen så blev døbt ,,Universitetsparken". 
Det er den eneste egentlig vej på arealet og er derfor gennem be- 
byggelsen udformet som parkens hovedadgang fremhævet ved at 
bygningerne mod Nørreallé og Jagtvej 2 og 2 danner en slags 
pyloner med ensartede størrelser i facaderne selv om enkelt- 
hederne kan være forskellige. Desværre nåede kun 3 af disse byg- 
ninger at blive opført inden boligbyggeriet stoppede alt statsbyg- 
geri — så jeg er nervøs for den fjerde og sidste. 


Planlægning af bygningerne 

Den første bygning der blev færdig var Danmarks Tandlæge- 
højskole. Det var navnlig skolens nu afdøde rektor professor 
Budtz-Jørgensen der forestod dens planlægning, som blev grundigt 
forberedt ved studierejser i Tyskland, Sverige og Finland. Byg- 
ningen er intensivt udnyttet med garderober og forberedende 
undervisning i underetagen, modtagelse af patienter, kontorer 
m. v. i stuen, en tandfyldningsafdeling med en sal i hele bygnin- 
gens længde på 1.sal, en proteseafdeling på 2. sal og frokoststue 
i en tagbygning. Hovedindgangen er fra Universitetsparken hvor 
patienter også går ind. Elevindgangen er fra Jagtvej hvor der nord 
for bygningen er cyklepladser. I en lav bygning mod midten af 
parkanlægget ligger auditorier med vedliggende portnerbolig. 
Auditorierne korresponderer med tilsvarende beliggende audito- 
rier ved Farmaceutisk Højskole, hvor et enkelt også skal kunne 
benyttes af tandlægerne. 

Farmaceutisk Højskole er planlagt under ledelse af rektor profes- 
sor Faurholt og består af en hovedbygning af størrelse som Tand 
lægehøjskolen indeholdende elevgarderober forneden og iøvrigt 
kontorer, videnskabelige laboratorier og professorværelser i de 
øvre etager og på taget en frokoststue. De store laboratorier for 
eleverne ligger i en 1-etages shedtagsbygning nord for hoved- 
bygningen. Hovedindgangen er fra Universitetsparken og elev- 
indgang med cykleplads fra Nørreallé. 

Anatomisk Institut blev planlagt af professor Hou Jensen der 
døde i begyndelsen af krigen og derfor ikke var med til opførelsen 
som skete i samråd med den nuværende leder professor Okkels. 
Undervisningen består for en stor del i dissektion og studiet af 
anatomiske præparater. De anatomiske præparater findes i en sal 
som omfatter hele nordfløjens stueetage og dissektionerne foregår 
i en dissektionssal med nordvendt lys. Salen står med elevator i 
forbindelse med underetagen hvor ligene der benyttes til dis- 
sektionen opbevares. Her føres de ind i bygningen ad en særlig 
indgang og præpareres i et injektionsrum. De øvre etager i mel- 
lem- og nordfløj har forskellige undervisningsrum og en bolig 

Hovedtrappen i Danmarks Farmaceutiske' Højskole 

Interiør fra det store auditorium 


for lederen i en del af øverste etage og en tagbygning. I mellem- 
fløjens øverste etage findes elevfrokoststue. Den vedliggende syd- 
fløj med Institutet for sammenlignende Anatomi er planlagt og 
bygget under ledelse af nu afdøde professor Steenberg. Her stu- 
deres dyrenes anatomi, og institutet er derfor indrettet til at 
modtage døde dyr — endog meget store — og dissekere eller præ- 
parere dem eller dele af dem til brug for undervisningen eller 
til opstilling i en studiesamling som findes i sydfløjens stue- 
etage. Til fælles brug for begge institutioner er et stort og lille 
auditorium. 

Det lille er til ca. 200, halvcirkulært og amfiteatralsk således at 
det er muligt for tilhørerne at se anatomiske præparater som 
demonstreres midt i auditoriet. Auditoriet ligger umiddelbart op 
ad dissektionssalen så at præparater derfra kan føres direkte ind i 
auditoriet og det er ønsket lagt i niveau med den store anatomisal 
i nordfløjen og samlingen af præparater for sammenlignende ana- 
tomi i sydfløjen så at præparater fra begge disse sale kan køres 
direkte ind i auditoriet. 

Det store auditorium blev også amfiteatralsk udformet men da 
det er til 500 tilhørere vil præparater som forevises på katederet 
ikke kunne ses tilstrækkelig godt af alle. Dette blev diskuteret ved 
planlægningen men professor Hou Jensen turde ikke fravige den 
hævdvundne amfiteatralske form uanset at denne utvivlsomt kun 
er betinget af at alle skal kunne se præparater der demonstreres 
hvilket kun kan gøres med fordel i små auditorier. Når det 
imidlertid drejer sig om et stort antal tilhørere må det 
direkte syn erstattes af levende billeder, lysbilleder og epidiaskopi 
som auditoriet derfor er forsynet med apparater til. I katederet er 
indbygget tegneapparat så at det der tegnes eller skrives på en 
lille flade forstørres op på lysbilledfladen. Inden længe kommer 
vel også fjernsynet så operationer o. Il. kan vises for et stort audi- 
torium. Bag katederet er foruden lysbilledfladen sorte og hvide 
tavler og jalousier til ophængning af tegninger. Dag- og aften- 
belysning kommer gennem ovenlys i loftet og kan reguleres fra 
katederet. Auditoriet har fået sin hovedform efter Gustave Lyons 
grundlæggende akustiske arbejde med Salle Pleyel i Paris. — Da 
træ har vist sig akustisk at være en særlig god overflade er vægge 
og lofter beklædt med birketræskrydsfinér. Loftets plader er per- 
foreret af hensyn til ventilationen som trykker den varme luft 
ind i salen gennem kanaler mellem loftets bærende ribber. 
Auditorierne ved Tandlægehøjskolen og den Farmaceutiske Høj- 
skole tillod brandvæsenet blev overdækket med en træ- og jern- 
konstruktion men da det store auditorium ved Anatomisk Institut 
kort efter skulle bygges måtte vi pludselig ikke mere bruge træ — 
det skulde absolut være det langt dyrere jernbeton — for tiden kan 
man vist igen få lov til træ! I det ydre var der regnet med kobber- 
afdækning, men inden vi kom dertil blev det forbudt, så nu er 
kalotten af pap og venter på sin endelige udformning. 

Medens det lille auditorium kun er beregnet for elever har det 
store auditorium — foruden elevadgang fra bygningerne — selv- 
stændig adgang med garderoberum m. v. udefra således at det 
som Universitetets største auditorium kan bruges for sig til fore- 
læsninger og kongresser. 

Konstruktioner 

De opførte flereetagesbygninger er alle jernbetonbygninger med 
bærende jernbetonydermure og indvendige søjler så at skillerum- 
mene kan gøres let flyttelige — flytning af skillerum og ønsker om 
ændringer er legio i statsbygninger — navnlig ved de stadigt fore- 
kommende embedsskifter. Fagdelingen er overalt 3 m med et 
vindue midt i hvert fag da systemet med vinduespiller giver de 
største variationsmuligheder i tværskillerums anbringelse og pil- 
lerne tillader anbringelse af rørkolonner ved ydermure. Bygnin- 
gerne er lagt således at der er plads til udvidelse og de er beregnet 
på at kunne forhøjes med 2 etager som den nemmeste udvidelses- 
mulighed. Ydermurene er isolerede med moler eller gasbeton 
som har været ret tilfredsstillende. Derimod har der været en 
del revnedannelser i de 60 m lange bygninger da de ikke har 
udvidelsesfuger. 

De flade tage er afdækket med asfalt som de fleste steder har holdt 
men også i de strenge frostvintre revnede flere steder og beviste 
at asfalt ikke med sikkerhed kan benyttes alene til tagafdækning. 
En ulempe ved sådanne tage er at det nødvendige varmeisole- 
ringslag og afretningslaget ved udførelsen er fugtigt og let bliver 
helt vandfyldt ved regnskyl inden afdækningslaget er lagt. Det 
har derfor været nødvendigt at indlægge drain i lagene blot for 
at tørre dem ud. Etageadskillelserne i hovedbygningerne er jern- 
beton for at tillade anvendelsen af strålevarme. I Tandlægehøj- 
skolen og Farmaceutisk Højskole er der stillet ganske ekstraordi- 
nære krav til forsyning på et hvilket som helst sted med ledninger 
hvorfor etageadskillelserne konstrueredes som jernbetonribber for- 
bundet med en underplade med indstøbte strålevarmerør og her- 
over fliser af molersten hvorpå asfalt eller linoleum. Undersiden 
afetageadskillelsen hælderindefter mod bygningens midte svarende 
til retningen af hovedparten af afløbsrørene som har fald mod 
midten hvor de går ned i rørkolonner for hvert fag. Den skrå 
underside af loftet bidrager til at reflektere og fordele dagslyset 
i rummene. I de store tandlægesale er opstillet tandlægestole i 
lange rækker hen over gulvet med de såkaldte ,,unit" hvori er 
samlet alt hvad der ved hver stol er brug for ved tandbehand- 
lingen og hvortil skal føres elektriske ledninger, koldt og varmt 
vand, trykluft, gas og afløb — så det myldrer med ledninger i 
gulvet. 

I Farmaceutisk Højskole blev anbragt en overvældende mængde 
haner, afløb og installationer af enhver art samtidig med at ekstra- 
ordinære hensyn overalt skulle tages til at modstå syrer af alle 
arter i afløbene og ildelugtende eller farlige luftarter såvel lette 
som tunge ved aftræk. I hovedbygningen medførte det bl. a. et 
stort opbud af aftræksrør og i elevlaboratorierne blev der under 
gulvet udformet en rørkælder hvor alle ledninger er tilgængelige 
for udskiftning som må forudses ved de ætsende kemikalier og 
alle udsugninger blev samlet i en øvre udsugningsgang og ført 
til en særlig skorsten. 


Varmecentral 


Opvarmningen sker fra en varmecentral der kan varme alle nu 
opførte bygninger op og ved planlagt udvidelse også alle frem- 

T elektr, ledn. Jernabeton? 
SEERE Aftrækskana 


Snit gennem vinduesbrystninger, normal pille i ydervæg og 


pille med rørniche 


Enkeltheder fra Medicinsk-anatomisk Institut I : Too 


Snit gennem tag flade 


1 dafoleum «Arm, molerbetonfliser 


Snit 


træbeton 
Ul si 


in 


's 

'abits 
CHEternitplade | | 
—ftrækskandlen | 

H I 


bå | | ig 


10 cm jernbetor 


15 mm træbetøn 
=> |Ulrækskanaler 
'Volersten i vinduesbrysmn? 


Snit gennem vinduesbrystning og bærende piller mod nora 
(foroven), snit gennem fritstående midtersøjler og snit 


gennem ydermur mod syd (forneden) 


Enkeltheder fra Danmarks Tandlægehøjskole 7 : 100 


Kaj Gottlob: Danmarks Farmaceutiske 
Højskole. Facade mod Universitetsparken 


Bekostningen: 

Tandlægehøjskolen, Farmaceutisk Høj- 

skole og Varmecentralen 

Bygningsarbejdet incl. jernbeton og fundering 
2.180.000,00 Kr. ca. 41,15 Kr. pr. m3 

Tekniske installationer 


i BET TO OD TOO ETT STE, 
Kloakanlæg (02372230 ONE SENE NET 
Inventar 700:800300 Re 1402 3 
Udsmykning 2:9100030 0 EGE 01 SEER 
Haveanlæg 20200000 OT 
Om koshungerils7 7500300 ED IEEE 


alt l4:5093: 690700 Kr dlv.5:66,67 Kr. pr.m3. 
Til den årlige vedligeholdelse af bygningerne anvendes 
Jor tiden 52.000,00 Kr. 


Anatomisk Institut 
Bygningsarbejdet incl. jernbeton og fundering 
1.785.901,00 Kr. ca. 59,00 Kr. pr. m3 


Tekniske installationer 


52500700 MEE 22 00 
Kloakanlæg E2ESG OOS OOS RTE ORNE 
KRCERE SENERE ES 500.0500 TE MEET SOS 
Udsmykning 250000 OS REESE 0, 
Haveanlgg CO2000E00 ERE OR 
Omkostninger 300.000,00 ,, ,, 10,00 33 5% 5» 


Ialt 3.252.301,00 Kr. d.v.s. 108,00 Kr. pr. m3 
Til den årlige vedligeholdelse af bygningerne anvendes 


Jor tiden 27.000,00 Kr. 


Parkanlæg 
Anlægssummen udgjorde ca. 200.000,00 Kr. og til 
den årlige vedligeholdelse anvendes for tiden ca. 
20.000,00 Kr. 


Men sandsynligvis vil opvarmningen i fremtiden blive 
kommunal fjernvarme så varmecentralen kan nedlægges som så- 
dan men bevares delvis som værksted for tilsynspersonalet der 
tillige udfører mange reparationer af installationer og apparater. 


tidige. 


Skulptur 

Ved statsbevillinger kan afsættes 2 9/. af opførelsessummen. til 
»kunstnerisk udsmykning". I Tandlægehøjskolen er i forhallen 
opsat et brændtlersrelief af Jenø Meister. Ved Farmaceutisk Høj- 
skoles indgang er et broncerelief af Kai Louis Jensen, og over 
hovedindgangen til Anatomisk Institut en broncegruppe — mand 
og kvinde — af Johannes Hansen. 


Byggeudvalg og medarbejdere 

Statsbyggeri forestås ofte af et byggeudvalg. Dette kaldtes ,,Byg- 
geudvalget vedrørende Københavns Universitets Udvidelse". 
Departementchef Graae var under bygningernes opførelse og 
til sin afgang formand for udvalget der iøvrigt bestod af repræ- 
sentanter for Universitetet og Rigsdagen. 

Ved Tandlægehøjskolen, Farmaceutisk Højskole og varmecen- 
tralen forestod ingeniør dr. techn. G. Ostenfeldt styrkeberegnin- 
gerne med ingeniør S. Rasmussen som tilsynsførende og ingeniør 
Zeuthen installationerne med ingeniør Erhardt som tilsynsførende. 
Ved Anatomisk Institut forestod ingeniør dr. techn. N. J. Nielsen 
styrkeberegningerne med ingeniør K. Kristensen som tilsyns- 
førende og ingeniør Peschardt-Hansen installationerne med in- 
geniør Helleberg som tilsynsførende. 

Plan af kælder 


Kaj Gottlob: Danmarks Farmaceutiske Højskole. Plan, snit og SFagade I : 500 

Eaj Gottlob: Danmarks Farmaceutiske Højskole. Planer og snit 1 :500 

$: 


Kaj Gottlob: Danmarks Farmaceutiski 
Højskole. Facade mod Universitetsparken 


Interiør fra øvelseslaboratorium 


Kaj Gottlob: Varmecentral 
i Universitetsparken 
Plan, snit og fagader Tx : 500 


Facade Gavl 


Længdesnit Tværsnit 


Aske 
ophejsning Askegang 


rr RER 


Plan af overetage Plan af underetage 


Parkanlæggets planlægning og udførelse har kommunegartner 
G. N. Brandt forestået til sin død og derefter hans medarbejder 
nu stadsgartner Aksel Andersen. Vedligeholdelsen er overtaget 
af Botanisk Have. 

Bygningskonduktør. ved Tandlægehøjskolen og Farmaceutisk Høj- 
skole var arkitekt P. Skole Overgaard og ved Anatomisk Institut 
arkitekt E HEP Larsen: 

Hovedmedarbejdere på tegnestuen var arkitekt S. Albinus ved 
tegningerne, arkitekt Christian Laursen ved beskrivelser og regn- 
skab og arkitekt Karl Hansen ved inventar. 


Tidspunkter 

Tandlægehøjskolen påbegyndtes i foråret 1939 og blev taget i 
brug i foråret 1941. 

Danmarks Farmaceutiske Højskole påbegyndtes i foråret 1939 
og blev taget i brug efteråret 1941. 

Anatomisk Institut blev påbegyndt i efteråret 1939 og taget i 


brug i efteråret 1942. 


Facade af varmecentral mod Nørre Allé 

Kaj Gottlob: Danmarks Tandlægehøjskole. Planer og fagade I : 500 

Plan af 1. sal 


Kaj Gottlob: Danmarks Tandlægehøjskole. Planer, snit og fagader 7 : 500 

